Folgueroles

Folgueroles é un concello da provincia de Barcelona, en Cataluña, pertencente á comarca de Osona.

 Historia 
Os primeiros vestixios humanos datan da época calcolítica ou eneolítica (2100-1500 a.C.), tamén coñecida como Idade de Bronce. Unha notable testemuña da súa presenza atópase no monte Sant Jordi, onde está o dolmen de Puigseslloses, enterramento en sepulcro megalítico. É por iso que en 1477 foi construída a capela de Sant Jordi nesa zona, que foi reconstruída e ampliada en 1833.

Do período protohistórico, escaváronse os restos do poboado fortificado do Casol de Puigcastellet, construído e habitado polos ausetanos, antigo pobo ibérico, durante o século III a.C., situado nos primeiros montes que marcan o límite entre a Plana de Vic e as Guilleries. A fortaleza está formada por unha muralla de 64 metros de longo e 3 de largo construída en pedra seca. Na parte maziza atopamos unha torre cuadrangular encostada.

O municipio foi repoblado durante a Alta Idade Media ao redor da igrexa de Santa María, xa documentada desde o 967. O núcleo do pobo constituíuse a partir de finais do século XVI. Durante o século XVIII creáronse os barrios da Ricardera e o Carrer de la Font.

 Demografía 
 Evolución demográfica1900  1930  1950  1970  1981  1986  2006  2008 735 996  918  977 101010651.983 2.154

 Galería de imaxes 

 Véxase tamén 
 Ligazóns externas 

Sitio web do concello de Folgueroles 
Información da Generalitat de Catalunya 
Información do Institut d'Estadística de Catalunya 

Categoría:Concellos da provincia de Barcelona